District 9

District 9 je sci-fi triler z roku 2009, ktorého režisérom bol Neill Blomkamp. Scenár napísal Blomkamp a Terri Tatchell a produkoval ho Peter Jackson. Vo filme hrá Sharlto Copley rolu Wikusa Van De Merwa, afrického byrokrata, ktorý má za úlohu premiestniť rasu mimozemských stvorení, ktorú prezývajú „krevety“, z Districtu 9, vojensky stráženého slumu v Johannesburgu do internačného tábora mimo mesta. Film bol v roku 2010 nominovaný na štyri Oscary - za najlepší film, najlepší adaptovaný scenár, najlepšie vizuálne efekty a najlepší strih.

Príbeh, adaptovaný podľa krátkometrážneho filmu z réžie Blomkampa a produkovaného Copleym z roku 2005 Alive in Joburg, sa točí okolo tém ako xenofóbia a sociálna segregácia. Názov filmu bol inšpirovaný udalosťami, ktoré sa odohrali v Districte Six v Kapskom Meste počas éry apartheidu. Rozpočet filmu bol 30 miliónov dolárov a natáčal sa Chiawele, Soweto. Marketingová kampaň začala už na San Diego Comic-Cone v roku 2008, ale trailer sa dostal do médií v júli 2009. V Spojených štátoch bol uvedený 14. augusta 2009 a na Slovensku 1. októbra 2009.

Obsadenie 

 Sharlto Copley ako Wikus Van der Merwe
 Robert Hobbs ako Ross Pienaar
 Jason Cope ako Christopher
 William Allen Young ako Dirk Michaels
 Kenneth Nkosi ako Thomas
 David James ako Koobus
 Venessa Haywoodová ako Tania

Referencie

Externé odkazy 
 Oficiálna stránka filmu
 
 

Filmy z 2009
Filmy USA
Kanadské filmy
Novozélandské filmy
Vedecko-fantastické filmy
Filmy o mimozemskom živote